Tunnista 100 lintulajia

Kuinka monta lintulajia tunnistat? Haluaisitko oppia lisää?

Tartu haasteeseen ja löydä 100 lintulajia vuonna 2020!

Suosittu “Tunnista 100 lintulajia” -haasteemme on hauska tapa tutustua lintuihin ja lintuharrastukseen! Onnistutko havaitsemaan sata lintulajia Suomessa yhden kalenterivuoden aikana? Vuodesta 2017 lähtien käynnissä ollut haaste on innostanut jo tuhansia ihmisiä. Tule mukaan!

Kyseessä ei ole kilpailu vaan henkilökohtainen haaste: havainnoi lintuja omaan tahtiisi. Mahdollisimman monen toivotaan tunnistavan ja havaitsevan vähintään sata lajia. Suomessa pesii noin 250 lintulajia, ja kaikkiaan on havaittu yli 470 lajia, joten sata lajia vuodessa on aloittelijalle sopiva tavoite: ei mahdoton, muttei ihan helppo. Ja muista, ettei haittaa, vaikka et pääsisi tavoitteeseen. Opit silti varmasti lisää ja koet hienoja hetkiä lintujen parissa!

Haasteen tavoitteena on lintuharrastuksen ja luonnon tuntemuksen lisääminen. Haasteeseen tarttuminen on oivallinen tapa kartuttaa omaa lintulajien tunnistustaitoa, esimerkiksi osallistumalla alueellisten lintuyhdistysten järjestämille retkille.

Kolme sarjaa

Tunnista 100 lintulajia -haasteen ideana on laskea, montako lintulajia havaitset Suomessa 1.1.–31.12.2020. Sekä näkö- että äänihavainnot lasketaan, mutta lintuharrastuksen yleisten käytäntöjen mukaisesti esimerkiksi kuolleita tai tarhattuja lintuja tai jälkihavaintoja ei lasketa. Noudata aina huomaavaisen havainnoinnin periaatteita.

Vuonna 2020 haasteessa on kolme sarjaa:

Perinteisessä sarjassa tunnistetaan ja havaitaan lintuja missä tahansa Suomessa ja miten tahansa liikkuen.

tunnistetaan ja havaitaan lintuja missä tahansa Suomessa ja miten tahansa liikkuen. Ekosarjassa lasketaan lintulajit, jotka on havaittu käyttämättä mitään moottoroituja ajoneuvoja. Havaituiksi lasketaan siis vain lajit, jotka on havaittu kotona tai matkalla, joka on tehty kokonaan lihasvoimin – esimerkiksi kävellen, pyöräillen, soutaen, meloen tai ratsastaen. Ekohaasteen tavoitteena on kannustaa lähiretkeilyyn ja tarjota lisähaaste niille, jotka muuten helposti havaitsevat 100 lintulajia vuodessa.

lasketaan lintulajit, jotka on havaittu käyttämättä mitään moottoroituja ajoneuvoja. Havaituiksi lasketaan siis vain lajit, jotka on havaittu kotona tai matkalla, joka on tehty kokonaan lihasvoimin – esimerkiksi kävellen, pyöräillen, soutaen, meloen tai ratsastaen. Ekohaasteen tavoitteena on kannustaa lähiretkeilyyn ja tarjota lisähaaste niille, jotka muuten helposti havaitsevat 100 lintulajia vuodessa. Kuvaussarjassa voit yrittää valokuvata sata lintulajia vuoden aikana. Muista huomaavainen havainnointi! Lintujen häirintä, erityisesti pesimäaikana, on kiellettyä.

Voit osallistua yhteen tai useampaan sarjaan samanaikaisesti.

Osallistu rekisteröitymällä ja ilmoittamalla havaintosi kätevällä verkkosovelluksella.

Uusi osallistuja : aloita rekisteröitymällä ja luomalla käyttäjä. Tämän jälkeen voit ilmoittautua haasteeseen ja ilmoittaa havaintojasi.

: aloita rekisteröitymällä ja luomalla käyttäjä. Tämän jälkeen voit ilmoittautua haasteeseen ja ilmoittaa havaintojasi. Jos käytit verkkosovellusta jo vuonna 2019: kirjaudu sisään tunnuksillasi ja osallistu vuoden 2020 haasteeseen.

Lisäavuksi voit tulostaa itsellesi mukaan maastoon rastitettavan paperilomakkeen, johon on koottu 150 helpoimmaksi ajateltua lajia:

Avuksi haasteeseen

Jaa kokemuksia, kuvia ja kysymyksiä innostavassa 100 lintulajia -Facebook-ryhmässä!

Muualla sosiaalisessa mediassa käytä aihetunnistetta #100lintulajia.

Opi tuntemaan -sivulla esitellään 100 tavallista lintulajia. Lajit on ryhmitelty niin, että joka viikko esitellään kaksi lajia, joita voi havaita juuri siihen vuodenaikaan.

Verkkosivuillamme esitellään myös tavallisia talvilintuja sekä yleisimpiä pönttölintuja.

Lintuharrastuksen perusteet -sivuilta löydät rautaisannoksen tietoa ja vinkkejä harrastuksen alkuun. Kannattaa tutustua esimerkiksi lintuharrastajan vuodenkiertoon, tunnistamisen perusteisiin ja välinevinkkeihin.

Retkelle!

Helpoiten opit tunnistamaan lintuja ja saat uusia lajeja listallesi alueellisten lintuyhdistysten järjestämillä opastetuilla retkillä. Useimmat retket ovat kaikille avoimia. Mahdollisesta ilmoittautumisesta ja maksullisuudesta kerrotaan kunkin retken yhteydessä.

Tästä löydät oman alueesi yhdistyksen tapahtumatiedot:

Kannattaa seurata myös BirdLife Suomen ja alueellisten lintuyhdistysten sosiaalisen median kanavia, kuten Facebook-sivuja.

Katso myös